Diari Oficial de la Generalitat Valenciana


Sumari del DOGV 3492, del 11-05-1999 (1999/2937)

RESOLUCIÓ de 5 de febrer de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, a la denominada Fundació d'Investigacions Nefrològiques.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2937


Data del document
:   05-02-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació

RESOLUCIÓ de data 5 de febrer de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, a la denominada Fundació d'Investigacions Nefrològiques.[1999/X2937]
  
Vista la sol·licitud del dia 23 d'abril de 1998, que va entrar en el Registre en la mateixa data, efectuada pel senyor Eduardo Rallo Martínez, en representació de la Fundació d'Investigacions Nefrològiques, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents:
  
Antecedents de fet
  
Primer
  
Que segons l'escriptura, de data 11 de març de 1998, i amb número de protocol 851, autoritzada pel notari del Col·legi de València, senyor Mariano Àrias Llamas, en aqueixa data van comparéixer el senyor Eduardo Rallo, el senyor Enrique Torrent Gilabert, el senyor Fernando Benlloch Gozalvo, per a constituir en aquest acte l'entitat denominada Fundació d'Investigacions Nefrològiques.
  
Observades pel Protectorat de Fundacions certes deficiències en la redacció estatutària, i en la dotació fundacional, aquesta i aquelles van ser esmenades mitjançant l'escriptura de rectificació de constitució de Fundació i ampliació de capital, atorgada i autoritzada pels compareixents i notari que se citen en el paràgraf anterior, en data 18 de desembre de 1998, i amb el número 3506 de protocol.
  
Segon
  
Segons l'article 6 dels seus Estatuts, la Fundació té per objecte l'estudi i la investigació en l'àmbit de la medicina, i, en particular, el camp de les insuficiències renals de caràcter crònic, atenent, especialment, la recerca de sistemes que permeten la millora de la qualitat de vida de dits malalts. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.
  
Segons l'article 7 estatutari, seran potencials beneficiaris de la Fundació tots els malalts afectats per deficiències cròniques renals, de caràcter persistent.
  
La Fundació atorgarà, amb criteris d'imparcialitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a tal efecte.
  
Ningú no podrà al·legar, front a la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Tercer
  
La dotació de la fundació, conforme a l'escriptura de rectificació, de data 18 de desembre de 1998, és de dos milions de pessetes (2.000.000 pessetes), aportats pels fundadors de la següent manera:
  
- El senyor Eduardo Rallo Martínez aporta sis-centes setanta mil pessetes (670.000 pessetes),
  
- El senyor Enrique Torrent Gilabert aporta sis-centes seixanta-cinc mil pessetes (665.000 pessetes), i
  
- El senyor Fernando Benlloch Gozalvo aporta sis-centes seixanta-cinc mil pessetes (665.000 pessetes).
  
La realitat d'aquesta aportació dinerària s'acredita mitjançant sengles certificats de l'entitat de crèdit Banco Zaragozano, incorporats en l'escriptura de constitució, i en la de rectificació.
  
Quart
  
D'acord amb allò previst en declaració III de la Carta Fundacional, i el títol tercer dels estatuts fundacionals, el Patronat és l'òrgan de govern, representació i administració de la fundació, compost pel senyor Eduardo Rallo Martínez, el senyor Enrique Torrent Gilabert i el senyor Fernando Benlloch Gozalvo. Els patrons exerciran el seu mandat amb caràcter vitalici.
  
El Patronat inicial queda compost per les persones següents:
  
President: 1. Senyor Fernando Benlloch Gozalvo.
  
Vicepresident: 2. Senyor Enrique Torrent Gilabert.
  
Secretari-patró: 3. Senyor Eduardo Rallo Martínez.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull, en el títol I, capítol II, secció II, article 34, el dret de fundació per a finalitats d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes, sense ànim de lucre, que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació, la dotació, com també l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò establit en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada, en Activitats d'Interés General.
  
Quart
  
La carta fundacional, i els estatuts, continguts en les escriptures públiques d'11 de març i 18 de desembre de 1998, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda com a tal, tenint en compte el fi que persegueix, segons l'article 6 dels seus Estatuts.
  
Cinqué
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència, en la redacció donada al mateix per l'article únic del Decret 106/1998, de 21 de juliol. Tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò que es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal; el Decret 60/1995, de 18 d'abril, del Govern Valencià; l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de la normativa de pertinent aplicació, resolc:
  
Primer
  
Inscriure com a fundació la denominada fundació d'Investigacions Nefrològiques, en el Registre de Fundacions de la Comunitat Valenciana, amb el número 310 (V) i classificar-la de caràcter científic. El seu domicili radicarà a València, avinguda Peris y Valero, 149, 1, 1a.
  
Segon
  
Inscriure en el Registre de Fundacions de la Comunitat Valenciana els estatuts amb què ha de regir-se la fundació, elevats a escriptura pública, de data 18 de desembre de 1998, amb el número de protocol 3596, autoritzada pel notari del Col·legi de València, el senyor Mariano Àrias Llamas.
  
Tercer
  
Inscriure en el citat Registre el nomenament del primer Patronat, segons figura en l'antecedent de fet quart de la present resolució.
  
Notifiqueu l'actual resolució, tot advertint que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant el conseller de Presidència, en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 5 de febrer de 1998.- El secretari general: Jorge Lamparero Lázaro.